Ρότζερ Μπερν

Ο **Ρότζερ Γουίλιαμ Μπερν** (8 Σεπτεμβρίου 1929 – 6 Φεβρουαρίου 1958) ήταν Άγγλος ποδοσφαιριστής, ο οποίος αγωνιζόταν ως πλάγιος αμυντικός και ήταν αρχηγός της Μάντσεστερ Γιουνάιτεντ. Πέθανε σε ηλικία 28 ετών στην αεροπορική τραγωδία του Μονάχου. Ήταν ένας από τους οκτώ παίκτες της Μάντσεστερ Γιουνάιτεντ που έχασαν τη ζωή τους στις 6 Φεβρουαρίου του 1958. Είχε σημειώσει 33 συμμετοχές με την εθνική ομάδα της Αγγλίας.

## Βιογραφία
[μικρογραφία| Ο Μπερν (πρώτη σειρά, κέντρο) σε φωτογραφία της ομάδας της [Μάντσεστερ Γιουνάιτεντ το 1957]]
Ο Μπερν γεννήθηκε στις 8 Σεπτεμβρίου 1929 στην περιοχή Γκόρτον του Μάντσεστερ και αποτελούσε το μοναχοπαίδι του Γουίλιαμ Χένρι Μπερν (1894–1972) και της Τζέσι Μπερν (1899–1986). Ο Μπερν υπηρέτησε δύο χρόνια Εθνικής Υπηρεσίας στη Βασιλική Πολεμική Αεροπορία, όπου δεν θεωρήθηκε αρκετά καλός για να παίξει ποδόσφαιρο και αντί για αυτό κατέληξε να παίζει ράγκμπι. Ενώ έπαιζε για την Ryder Brow, ο Μπερν τράβηξε την προσοχή του σκάουτερ της Γιουνάιτεντ, Τζο Άρμστρονγκ και του προσφέρθηκαν ερασιτεχνικές ευκαιρίες στον σύλλογο, με αποτέλεσμα να γίνει επαγγελματίας σε σύντομο χρονικό διάστημα και να γίνει ο πρώτος από αυτούς που θα γίνονταν γνωστοί ως τα Μωρά του Μπάσμπι. 

Ο Μπερν ήταν αρχηγός της Μάντσεστερ Γιουνάιτεντ από τη σεζόν 1955–56 και έπειτα. Ήταν αρχηγός της ομάδας κατά τη διάρκεια της θρυλικής εποχής των Μωρών του Μπάσμπι, παίζοντας ως παραδοσιακός αριστερός πλάγιος αμυντικός. Προηγουμένως είχε αγωνιστεί ως ακραίος μέσος και εξωτερικά αριστερός και αυτό ήταν απόδειξη της ευελιξίας του ότι, παρά το γεγονός ότι ήταν από τη φύση του της δεξιάς πλευράς, θα έπρεπε να ήταν επιτυχής σε μια ποικιλία θέσεων.

Ο Μπερν δεν θεωρούνταν ο πιο εκ φύσεως ταλαντούχος ποδοσφαιριστής. Τα τάκλιν του μερικές φορές θέτονταν υπό αμφισβήτηση και οι ικανότητές του στον αέρα θεωρούνταν απλώς μέτριες, αλλά η εξαιρετική εργασιακή του ηθική και η ποδοσφαιρική του ευφυΐα τού επέτρεψαν να τοποθετείται καλά και να αντιδρά γρήγορα στις απειλές. Καινοτόμα, ήταν επίσης επιδέξιος στο να κάνει επιθετικά τρεξίματα και να συμμετέχει σε επιθέσεις σε μια εποχή που οι ακραίοι αμυντικοί αναμενόταν μόνο να μένουν πίσω και να αμύνονται. Ίσως το μεγαλύτερο πλεονέκτημά του ήταν η ικανότητά του να εμπνέει τους παίκτες με την χαρισματική ηγεσία του. Ακόμα και ας έχουν περάσει περισσότερα από 60 χρόνια από τον θάνατό του, εξακολουθεί να θεωρείται ένας από τους σπουδαιότερους αρχηγούς της Μάντσεστερ Γιουνάιτεντ. Κέρδισε τα πρωταθλήματα του 1952, του 1956 και του 1957 και ήταν φιναλίστ στο Κύπελλο Αγγλίας, χάνοντας από την Άστον Βίλα το 1957. Βοήθησε επίσης τη Γιουνάιτεντ να φτάσει στα ημιτελικά του Κυπέλλου Πρωταθλητριών το 1957, όταν αποτελούσαν την πρώτη ομάδα του Αγγλικού Πρωταθλήματος Ποδοσφαίρου που συμμετείχε στην διοργάνωση.

Ο Μπερν ήταν τακτικό μέλος της εθνικής ομάδας της Αγγλίας υπό τις οδηγίες του Γουόλτερ Γουίντερμποτομ κατά την διάρκεια της δεκαετίας του 1950 και υπήρξε υποψήφιος αρχηγός της εθνικής ομάδας μετά την αποχώρηση του νυν αρχηγού, Μπίλι Ράιτ, ο οποίος τελικά συνέχισε να αγωνίζεται μέχρι το 1959. Οι 33 συμμετοχές του με την εθνική ομάδα της Αγγλίας, καταγράφηκαν σε συνεχόμενους αγώνες. Εμφανίστηκε σε κάθε διεθνή αγώνα της Αγγλίας από το ντεμπούτο του εναντίον της Σκωτίας τον Απρίλιο του 1954 μέχρι τον τελευταίο του αγώνα απέναντι στην Γαλλία τον Νοέμβριο του 1957. Αυτό παραμένει ρεκόρ. Ο Μπερν δεν σκόραρε ποτέ για την Αγγλία. Εκτέλεσε δύο πέναλτι κατά τη διάρκεια της καριέρας του στην εθνική ομάδα, αλλά σε αμφότερες περιπτώσεις αστόχησε εναντίον της Βραζιλίας και της Γιουγκοσλαβίας το 1956. 

Πέθανε στην αεροπορική τραγωδία του Μονάχου σε ηλικία 28 ετών. Ο Μπερν ήταν ο γηραιότερος των οκτώ παικτών που έχασαν τη ζωή τους στο Μόναχο. Όταν έφτασε σπίτι, θα μάθαινε ότι η σύζυγός του, η Τζόι, περίμενε το πρώτο τους παιδί. Είχαν παντρευτεί μόλις τον προηγούμενο χρόνο. Εκείνη την εποχή, άφησε πίσω και τους δύο γονείς του. Η κηδεία του Μπερν τελέστηκε στην ενοριακή εκκλησία του Φλίξτον, ενώ η σορός του αποτεφρώθηκε.

Ήταν μέλος της ομάδας που απέκλεισε τον Ερυθρό Αστέρα Βελιγραδίου στα προημιτελικά του Κυπέλλου Πρωταθλητριών.

Οκτώ μήνες μετά τον θάνατο του Μπερν (7 Οκτωβρίου 1958), γεννήθηκε ο Ρότζερ Τζούνιορ. Στα τέλη της δεκαετίας του 1960 και στις αρχές της δεκαετίας του 1970 ήταν ball boy στο Ολντ Τράφορντ. Ο Ρότζερ Τζούνιορ πέθανε από καρκίνο τον Δεκέμβριο του 2011 σε ηλικία 53 ετών. Ζούσε στο Σουίντον του Γουίλτσαϊρ και εργαζόταν σε ανώτερη θέση για το τοπικό συμβούλιο. Άφησε πίσω τη μητέρα του, Τζόι, η οποία μέχρι τότε ειχε συμπληρώσει τα εβδομήντα έτη. 

Λίγα χρόνια μετά τον θάνατό του, ένας δρόμος σε μια νέα οικιστική περιοχή στο Νιούτον Χιθ, κοντά στο κέντρο της πόλης του Μάντσεστερ, πήρε το όνομά του - Ρότζερ Μπερν Close. Άλλοι δρόμοι και μονοπάτια στο κτήμα περιλαμβάνουν τους δρόμους Τόμι Τέιλορ Close, Έντι Κόλμαν Close, Μαρκ Τζόουνς Walk, Μπίλι Γουέλαν Walk και Ντέιβιντ Πεγκ Walk, καθώς και ένα συγκρότημα κατοικιών που ονομάζεται Ντάνκαν Έντουαρντς Court, τα οποία έχουν πάρει όλα τα ονόματά τους από άλλους παίκτες που πέθαναν στο Μόναχο. 

Μια βιογραφία με τίτλο *Roger Byrne, Captain of the Busby Babes*, γραμμένη από τον Ίαν ΜακΚάρτνεϊ, δημοσιεύτηκε στις 2 Δεκεμβρίου 2000. Το τηλεοπτικό δράμα του 2011, *[[United (ταινία, 2011)|United]],* είχε ως κεντρικό θέμα τις επιτυχίες των Μωρών του Μπάσμπι και την καταστροφή της ομάδας στην αεροπορική τραγωδία του Μονάχου, αναφέροντας λανθασμένα τον Μαρκ Τζόουνς ως αρχηγό της ομάδας, ενώ ο Μπερν δεν αναφέρθηκε ως μέλος της ομάδας. 

## Στατιστικά καριέρας

### Συλλογικά

### Διεθνής

## Διακρίσεις
**Μάντσεστερ Γιουνάιτεντ** 

* Φούτμπολ Λιγκ Φερστ Ντιβίζιον: 1951–52, 1955–56, 1956–57
* FA Τσάριτι Σιλντ: 1952, 1956, 1957
* Φιναλίστ Κυπέλλου Αγγλίας: 1956–57 

## Παραπομπές

## Εξωτερικοί σύνδεσμοι

* Manchester United stats
* Munich Air Disaster: Roger Byrne's son on the father he lost

Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Παγκοσμίου Κυπέλλου 1954
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Εθνικής Αγγλίας